國際標準書號

**國際標準書號**（**I**nternational **S**tandard **B**ook **N**umber，簡稱**ISBN**），是國際通用其圖書或獨立其出版物（無包括定期出版其期刊）其代碼。出版社會使通過國際標準書號來清楚其辨認所有伓是期刊其書。蜀萆國際標準書號囇有蜀萆或者蜀份對應其出版物。蜀本書其每蜀版或者其它其變化，都會使申請遘蜀萆新其國際標準書號。新其版本囇是敆原來版本懸頂無什乇大其變動其話，着出版其辰候就𣍐得遘新其書號。囇是蜀本書平裝本共精裝本同時出版其話，兩種版本𣍐使使蜀樣其書號。

## 概述

一般來講，國際標準書號長度為是13碼或者10碼（敆2007年1月1日以前）數字，由4萆或者5萆部分組成：
# 如果13位數字其國際標準書號，蜀個GS1前導數字：一般是978或者979
# 出版國家或者語言代碼
# 出版商代碼
# 書所分配到其號碼
# 檢查碼

13碼其國際標準書號一般乞分成5萆部分（10碼為4萆部份），𣍐同様其部份使連字號（-）或者空格清楚分開，位數是會使變化其，連字號敆在系統處理上會使忽略；前導位數保證會保證茲蜀串數字會乞判斷為國際標準書號。如果有必要，連字符號着乞正確其標明；伊會讓使其儂比較清楚其判斷出數字共出版商共所屬國家共關係。

過去標準書號（Standard Book Number，簡稱SBN）無國家共語言代碼。國際標準書號出現以後，多了國家代碼：0是美國，1是英語系國家，2是法語系國家，3是德語系國家，4是日本，5是俄語系國家，7是中國大陸等等。國家代碼最長會遘5位數（譬如講：不丹是99936），但相對剩下會使其、分配其位數就較野少。

負責國家國際標準書號其機構會依出版社其大小來分配其位數範圍，出版商會使有自己其代碼。無強制規定書上硬着印製國際標準書號，但是一般來講印製在版權頁共書底商品條碼其懸頂。

出版商申請以後，會分配到國際標準書號其蜀萆數字區域，機構會根據使用量來預計出版商卜挃其圍再分配给伊，越大其出版商所取得的位數越嫩（代表書碼其範圍會使容納更更価）。一旦發現分配其數字區域無夠使，出版商就再分配遘另外蜀萆範圍供伊使，也就是再獲得蜀萆出版商編號。故此，各萆國家共各萆出版社其國際標準書號位數會因其狀況來做最好其分配。

## 國際標準書號其發展
* 1960年代 - 倫敦經濟學院其大不列顛出版聯合會（Publisher Association of Great Britain）提出制定蜀萆清晰固加國際統一其書籍編號其想法。
* 1966年11月 - 西柏林第三屆國際圖書市場研究其圖書貿易合理化會議上正式達成一致。
* 1967年 - 英國圖書業界首先創立茲蜀套編號系統，趁英語國家先來試使。
* 1968年 - 國際標準化組織採納了茲蜀萆建議，馬上組建了工作小組來實施。
* 1972年 - 國際標準化組織正式將國際標準書號訂定成國際標準，敆柏林國家圖書館成立國際標準書號總部，業務是審核管理各地區其申請案件、分配群體識別號共協助各地標準書號制度其建立。
* 1976年 - 香港引底國際標準書號系統。
* 1986年 - 中國大陸引底國際標準書號系統。
* 1988年 - 新加坡引底國際標準書號系統。
* 1989年 - 臺灣引底國際標準書號系統。
* 2000年 - 因澳門回歸，澳门其代码脱离原底葡萄牙其"972"，改成"99937"。譬如講澳門基金會出版其書籍趁原來其「972-658」改成「99937-1」。
* 2006年7月1號遘2006年12月31號 - 10碼共13碼並行期，為ISBN趁10碼改成13碼作準備階段。
* 2007年1月1號 - 國際標準書號其格式全面趁10位修訂成13位。

## 10位國際標準書號（）
出版社應將其敆2007年1月固𡅏敆𡅏使其書號（包括存貨清單上的圖書），轉成格式。

2007年1月1號以後出版其新書，必須着配新其位書號。

## 13位國際標準書號（）其構成
國際標準書號號碼由13位数字组成，使以四萆連接號或者四萆空格來分割，每組數字都有固定其含義。

第一組：978或者979。

第二組：國家、語言或區位代碼
:

第三組：出版社代碼

:由各國家或者地區的國際標準書號分配中心，分给各萆出版社。

第四組：書序碼

:该出版物代碼，由出版社具体给出。

第五組：校验碼

:囇有蜀位，趁0遘9。

## 校驗碼其計算方法
### 10位
# 假設某國際標準書號號碼前9位是：**7-309-04547**；
# 計算加權和S：S={\color{Red}7}\times10+{\color{Red}3}\times9+{\color{Red}0}\times8+{\color{Red}9}\times7+{\color{Red}0}\times6+{\color{Red}4}\times5+{\color{Red}5}\times4+{\color{Red}4}\times3+{\color{Red}7}\times2=226；
# 计算\frac{S}{11}其餘數M：M\equiv6\equiv226\pmod{11}；
# 計算11-M 其差N：N=11-6=5
:* 如果N=10，校驗碼是字母「X」；
:* 如果N = 11，校驗碼是數字「0」；
:* 如果N為其它數字，校驗碼是數字N。
所以，本書其校驗碼是**5**，故此茲萆國際標準書號是 ISBN 7-309-04547-5。

複制下底代碼遘記事本並另存為vbs格式，就會使敆Windows系統懸頂使用。

```vb
isbn = InputBox("Please input ISBN", "ISBN")
 k = ""
 For i = 1 To Len(isbn)
     s = Mid(isbn, i, 1)
     If s <> "-" Then
         k = k & s
     End If
 Next
 If Len(k) <> 9 Then
     MsgBox "Wrong Input"
 End If
 a = 0
 For i = 1 To 9
     a = a + (11 - i) *Mid(k, i, 1)
 Next
 a = a Mod 11
 a = 11 - a
 If a = 10 Then
     isbn = isbn & "-X"
 Else
     If a = 11 Then
         isbn = isbn & "-0"
     Else
         isbn = isbn & "-" & a
     End If
 End If
 MsgBox isbn
```



```javascript
/*	國際標準書號查核
	輸底國際標準書號會使測試是伓是正確。如果輸底𣍐完其（囇缺檢查積），就會輸出完全碼
*/
function checkISBN10(code){
	code=(code+'').replace(/[-\s]/g,'');
	if(!/^\d{9}[\dxX]?$/.test(code))return;
	var i=0,c=0;	//	c:checksum
	for(;i<9;)
		c+=code.charAt(i++)*i;
	c%=11;if(c==10)c='X';
	if(code.length==9)return code+c;
	return c==(i=code.charAt(9))||c=='X'&&i=='x';
}
function checkISBN13(code){
	code=(code+'').replace(/[-\s]/g,'');
	if(!/^\d{12,13}$/.test(code))return;
	var i=1,c=0;	// c:checksum
	for(;i<12;i+=2)
		c+=Math.floor(code.charAt(i));
	for(c*=3,i=0;i<12;i+=2)
		c+=Math.floor(code.charAt(i));
	c=(220-c)%10;	// 220:大於(1*6+3*6)，%10==0即可。
	if(code.length==12)return code+c;
	return c==code.charAt(12);
}
```


### 13位

# 假設某國際標準書號號碼前12位是：978-986-181-728;
# 計算加權和S：S=({\color{Red}9}\times1)+({\color{Red}7}\times3)+({\color{Red}8}\times1)+({\color{Red}9}\times3)+({\color{Red}8}\times1)+({\color{Red}6}\times3)+({\color{Red}1}\times1)+({\color{Red}8}\times3)+({\color{Red}1}\times1)+({\color{Red}7}\times3)+({\color{Red}2}\times1)+({\color{Red}8}\times3)=164；
# 計算\frac{S}{10}其餘數M：M\equiv4\equiv164\pmod{10}；
# 計算10-M 其差N：N=10-4=6;
:* 如果N=10，校驗碼是數字「0」；
:* 如果N是其它數字，校驗碼是數字N。;
故此，茲本書其校驗碼是6。完整其國際標準書號號碼是 ISBN 978-986-181-728-6;

依據: ISBN Users'Manual = [國際標準書號使用者手冊] / International ISBN Agency. -- International Edition, Fifth Edition. -- Berlin : International ISBN Agency, 2005. -- ISBN 3-88053-113-7. 第10頁 4.5 Check digit

## 13位國際標準書號（）共 [[EAN|13位歐洲商品編碼]]
EAN：European Article Number（歐洲商品號），國際標準書號中心敆2004年決定敆國際標準書號其基礎上再添加蜀組三位數字敆最前，即將現有的10位書號前面加上前綴號"978"或"979"共重新計算稽核號，來轉換為新其13位格式，共 13位歐洲商品編碼 蜀様。茲蜀萆計劃趁2007年1月1號開始實施。

新13位國際標準書號  - 香港公共圖書館書刊註冊組

將**M1**其格格貼上下底其代碼：
=10-MOD((**A1**+**C1**+**E1**+**G1**+**I1**+**K1**)+(**B1**+**D1**+**F1**+**H1**+**J1**+**L1**)*3,10)
前面其格格根據順序填底前十二碼，就會使出現國際標準書號其校驗碼了。

## 其它國際標準出版物編碼
* 亞馬遜公司標準確認號碼（ASIN，Amazon Standard Item Number）, 亞馬遜網路書店為𡅏內部管理方便, 自訂其商品號碼, 圖書館及其他單位可能使伊, 但是固伓是國際標準
* 國際標準技术报告編碼─（International Standard Technical Report Number）
* 國際標準音像製品編碼─（ISRC，The International Standard Recording Code 國際標準錄音資料號 )
* 國際標準音乐出版物編碼（ISMN，International Standard Music Number for Printed Music國際標準音乐出版物號）
* 國際標準連續出版物號（ISSN，Information and documentation-International Standard Serial Number）
* 國際標準視聽資料編碼─（ISAN，International Standard Audiovisual Number國際標準視聽資料號 ）
* ISWC─International Standard Musical Work Code

## 書號申請
出版社獲得其國際標準書號其途径敆各地𣍐蜀様，或經申請、或經核發。一般由茲國其法定圖書收藏機構（全國各出版社着敆圖書出版以前繳蜀份遘茲蜀萆機構來編目）申請或者發配國際標準書號，譬如講： 臺灣出版其著作着向國家圖書館申請國際標準書號，日本着向國立國會圖書館（）申請。

## 註釋




## 參考文獻

## 外部鏈接
* 
* 
* 
* 
*  
*  

分類:版權
分類:文化
分類:圖書信息科學
分類:出版業
分類:校驗共算法